เป็นผิวหนังอักเสบมา มีตุ่มน้ำใสๆ บริเวณนิ้วมือและฝ่าเท้า 7-8 ปี ได้แล้วครับรักษามาเรื่อยๆแต่ไม่หาย พึ่งจะมารักษาที่ใหม่ ดีขึ้นแต่ยังไม่หายขาด เขาให้ทานยา prednisolond 5 mg 2เม็ด วันเว้นวัน ทาน cyclosporine microemulsion 100 mg ทุกวันเช้าเย็นครั้งละ1เม็ด มาได้ปีกว่าแล้วครับ แต่ยังไม่มีทีท่าว่าจะหายเลย อยากทราบว่ายาดังกล่าวทานนานจะมาผลข้างเคียงรึปล่าวครับ แล้วโรคนี้มีโอกาสหายขาดไหมครับ
สวัสดีค่ะ @จากที่เล่ามา คิดว่าโรคผิวหนังที่เป็นน่าจะเป็นโรคผิวหนังที่เกิดจากภูมิคุ้มกันในร่างกายทำงานผิดปกติชนิดหนึ่ง ซึ่งโรคที่เกิดจากสาเหตุ มักรักษาไม่หายขาด สามารถกำเริบเป็นช่วงๆได้ ยาที่รับประทานทั้ง 2ชนิด จะช่วยกดภูมิคุ้มกันที่ทำงานผิดปกตินี้ เพื่อลดรอยโรคทางผิวหนังของ ซึ่งขนาดยาที่ให้ จะขึ้นกับความรุนแรงทางผิวหนัง และการตอบสนองต่อการรักษา ถ้าอาการช่วงไหนดีขึ้น แพทย์จะค่อยๆลดยาลงค่ะ **ผลข้างเคียงของทั้ง 2ตัว คือ ทำให้ภูมิคุ้มกันของร่างกายต่ำ หากได้รับเชื้อต่างๆ จะเกิดการติดเชื้อที่รุนแรงกว่าคนปกติ *ตัว prednisolone จะมีผลในแง่ของระดับน้ำตาลในเลือด บางรายเกิดโรคเบาหวานได้ นอกจากนี้ตัวยามีผลให้มวลกระดูกลดลงได้ค่ะ ***แนะนำให้ ติดตามการรักษาต่อเนื่องนะคะ และเพิ่มการดูแลตนเอง เช่น ระมัดระวังการติดเชื้อ โดยการสวมใส่หน้ากากอนามัย หากอยู่ในที่ที่มีคนมาก รับประทานอาหารสุกสะอาด รับประทานอาหารที่เสริมสร้างกระดูก เป็นต้น ค่ะ